text: [{"text_idx": "#000000", "text": "Isa patay, duha pilason sang nagkarambola ang lima ka salakyan sa Crossing Bag ong dalan, Barangay Cabahug, syudad sang Cadiz las 3:58 sang hapon, Mierkoles."}, {"text_idx": "#000002", "text": "Imbolbado sa aksidente ang Ten wheeler truck nga ginadala ni Arturo Paten\u0303o, 42 anyos; Dump truck nga ginadala ni Coniendo; motorsiklo nga ginadala ni Decanay; isa pa ka motorsiklo nga ginadala ni Galleron kag isa ka trisikol nga naka-park lamang sa kilid dalan."}, {"text_idx": "#000003", "text": "Sa pagpangusisa sang Cadiz City PNP, nagasundanay ang ten wheeler truck kag Dump truck kag sang nakalab ot sa lugar, nagliko patuo ang ten wheeler rason nga na -alang alang ang nagasunod nga dump truck kag nagbunggo sa nalikod nga porsyon sang ten wheeler."}, {"text_idx": "#000004", "text": "Tungod sa impact, nagbalabag ang dump truck kag naderitsuhan naman sang ten wheeler truck ang naka-park nga trisikol kag nagbunggo pa sa puno sang kahoy nga gimelina."}, {"text_idx": "#000005", "text": "Pagbalabag sang dump truck, naigo sini ang naglabay nga duha ka motorsiklo sa diin, isa sa driver ang nag upod guid dasok sa idalom sang salakyan."}, {"text_idx": "#000006", "text": "Sa inisyal nga imbestigasyon, gin alegar wala nag-apply sang signal nga magliko ang 10-wheeler truck rason nga natabo ang aksidente."}, {"text_idx": "#000007", "text": "Sa karon, temporaryo nga ginkustodiya sang Cadiz City PNP si Coniendo nga nangin outpatient man sa Cadiz City District Hospital matapos naka agom sang minor nga pilas sa lawas."}, {"text_idx": "#000009", "text": "Ini ang public advisory sang tagdumalahan sang hospital matapos ang temporary suspension sa patients admission umpisa nagligad nga Enero 21, bangud nalab-ot na ang 70-bed capacity."}, {"text_idx": "#000011", "text": "Ini nga hospital ang isa lamang sa tatlo ka mga bululngan sa Negros Occidental nga ginadumalahan sang local government unit."}, {"text_idx": "#000014", "text": "Blangko pa Kabankalan City PNP sa identity sang suspetsado sa pagpatay sa mag-abyan nga sanday Erwin Colorado kag sa 16 anyos nga soltero matapos makapila ka beses nga ginbuno tubtub napatay Byernes nga adlaw, sa Purok Pili, Brgy 6, syudad sang Kabankalan."}, {"text_idx": "#000015", "text": "Suno kay PCapt Dennis Melgarejo, deputy Chief of Police sang Kabankalan PNP nga sa inisyal nga pagpangusisa, antis natabo ang insidente, ulihi nga nakaupod sang duha ka mga biktima ang isa pa nila ka abyan nga karon ginakonsiderar nga person of interest."}, {"text_idx": "#000016", "text": "Dugang pa ni Melgarejo, wala na sa barangay Biniquil ang abyan sang mga biktima matapos natabo ang pagpatay."}, {"text_idx": "#000020", "text": "From the City of Bacolod, the commercial and political hub in Negros Occidental, dyEZ Aksyon Radyo-Bacolod traces its roots to the city of La Carlota where it first started its operations in 1960s."}]